Fēlikss Donass

Fēlikss Donass (1882—1971) bija latviešu inženieris un diplomāts.

 Dzīvesgājums 
Dzimis 1882. gada 12. augustā Jaungulbenē. Studēja Varšavas Politehniskā institūta kalnrūpniecības nodaļā (1903—1905), vēlāk Pēterpils Kalnu institūtā.
Pirmā pasaules kara laikā piedalījās Tallinas jūras cietokšņa celtniecībā, pēc kara beigām strādāja par ierēdni Rīgas ostas būvvaldē.

1919. gadā sāka strādāt Latvijas sūtniecībā Varšavā, bija konsulārās nodaļas vadītājs. No 1923. gada bija Latvijas vicekonsuls Viļņas apgabalā, pēc tā pievienošanas Lietuvai 1939. gadā tika iecelts par Latvijas konsulu Viļņas, Švenčoņu un Valkininku apriņķos.

Otrā pasaules kara laikā devās bēgļu gaitās uz Vāciju, vēlāk uz Čikāgu ASV.

1969. gadā izdeva atmiņu grāmatu “Politiskos krustceļos”.

Miris 1971. gadā 27. jūlijā Evalstonā.MIRIS FĒLIKSS DONASS  "Latvija Amerikā" 1971. gada 14. augustā

 Atsauces 

Kategorija:1882. gadā dzimušie
Kategorija:1971. gadā mirušie
Kategorija:Gulbenes novadā dzimušie
Kategorija:Latvijas diplomāti
Kategorija:ASV latvieši